Rydych chi yma: Hafan > Cyrsiau Israddedig > Cyrsiau Blwyddyn Sylfaen > Comics foundation year
BA (Anrh) Llyfrau Comics GYDA BLWYDDYN SYLFAENOL
Côd UCAS: COFY
Bydd y radd yma, gyda'i ffocws arbennig ar lyfrau comics, yn eich darparu chi a'r sgiliau technegol a creadigol i ddatblygu'ch arddull darlunio a'ch dawn adrodd hanesion. Mae'r rhaglen yn cynnwys yr agweddau ymarferol, proffesiynol ac artistig o ysgrifennu a dylunio llyfrau comics o bob math, o nofelau graffeg i stripiau, i comics arlein. Bydd y rhaglen yn eich cyfarparu ar gyfer gyrfa lwyddiannus yn y diwydiannau creadigol.
Bydd y cwrs yn ehangu a datblygu'ch gwybodaeth o ddarlunio a'ch gallu. Yn gweithio gyda staff profiadol sy'n weithgar yn y diwydiant, byddwch yn dysgu sut i ysgrifennu straeon, tynnu llun llyfrau comics ac ymgysylltu â diwydiant deinamig.
Mae ysgrifennu creadigol, adrodd hanesion a damcaniaethau strwythur naratif yn cael eu cynnig i'r rhai hynny sydd â diddordeb mewn llyfrau comics, nofelau graffeg a chyhoeddi ar gyfer plant. Mae cyfleoedd i archwilio dilyniant gweledol, delweddau naratif, anthromorffiaith a datblygiad cymeriad yn gyson drwy gydol y rhaglen.
Byddwch yn rhan o gymuned ffyniannus a chreadigol o artistiaid masnachol yn cynnwys artistiaid llyfrau plant, darlunwyr, animeiddwyr, artistiaid gemau a dylunwyr.
Cewch eich addysgu gan dîm addysgu sydd ag ystod eang o brofiad o weithio'n broffesiynol yn niwydiannau llyfrau comics a darlunio.
Rydym yn annog ein myfyrwyr i hunangyhoeddi a dysgu sut i lunio prototeipiau cynhyrchu o ansawdd uchel i'w hanelu at y diwydiant cyhoeddi trwy ddefnyddio ein hystafell rwymo fewnol.
Mae ein myfyrwyr wedi ennill gwobrau ac acolâdau dylunio fel cystadleuaeth dylunio Gwasg Prifysgol Rhydychen, cystadleuaeth Llyfrau Plant Macmillan, Cymdeithas Caldecott a gwobrau D&AD ac maent wedi'u henwebu am wobrau marweddog Eisner a Gwobrau Arian Reuben.
Mae'r flwyddyn gyntaf yn cyflwyno egwyddorion hollbwysig darlunio i fyfyrwyr a fydd yn eich helpu i ddatblygu eich arddull darluniol. Mae hyn yn cynnwys datblygu dealltwriaeth am offer a thechnegau creadigol y byddwch yn eu defnyddio, y cyd-destunau hanesyddol a damcaniaethau llyfrau comics, ysgrifennu creadigol, printio, cynhyrchu, technegau rhwymo llyfrau a dealltwriaeth am y diwydiant.
Printio a Chynhyrchu
Mae'r ail flwyddyn yn galluogi myfyrwyr i ddatblygu eu hymagwedd unigol tuag at ddylunio cymeriadau, ysgrifennu sgriptiau ac adrodd straeon gweledol, agweddau ymarferol gwneud llyfrau comics yn ogystal ag ystyried hanfodion cynnal busnes ar eich liwt eich hun.
Cymeriadau yn eu Cyd-destun
Ysgrifennu Sgriptiau ac Adrodd Straeon
Gwneud Llyfrau Comics
Printio a Chyhoeddi
Caiff y flwyddyn derfynol ei chyd-drafod. Byddwch yn gweithio gyda staff i addasu'r prosiectau sy'n dangos eich awydd i adrodd straeon, eich sgiliau a'ch galluoedd, eich uchelgais a'ch dealltwriaeth am y diwydiant llyfrau comics.
Trafod Arfer
Prosiect Gradd Llyfrau Comics
Caiff myfyrwyr eu hasesu mewn amrywiaeth o ffyrdd yn ystod eu gradd, o diwtorialau unigol, beirniadaeth grŵp, asesu cymheiriaid a chyflwyno gwaith celf terfynol. Caiff adborth ei deilwra'n unigol i'ch helpu i ddatblygu eich gwaith celf i safon broffesiynol.
Mae cyfleoedd gyrfaol yn cynnwys; artistiaid llyfrau comics, darluniwr llawrydd, asiantau artistiaid, steilwyr, artistiaid cysyniadau, dylunwyr cymeriadau, artistiaid straeon, awduron, dylunwyr a delweddwyr.
Ffioedd addysgu Prifysgol Glyndŵr Wrecsam ar gyfer 2020/21 yn achos cwrs gradd israddedig llawn amser yw £9,000 y flwyddyn.